Diari Oficial de la Generalitat Valenciana


Sumari del DOGV 3870, del 03-11-2000 (2000/8374)

ORDRE de 29 de juny de 2000 , de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/8374


Data del document
:   29-06-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Elda
    * Banyeres de Mariola
    * Alacant
    * Orihuela
    * ensenyament professional

ORDRE de 29 de juny de 2000 , de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2000/M8374]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i l'informe favorable de la Inspecció Educativa, la relació de professors i titulacions respectives o, si es dóna el cas, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 173/1998 de 16 de febrer (BOE de 17.02.1998), el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en els nivells indicats, a cadascun dels centres que s'assenyalen en l'annex, amb el nombre d'unitats i capacitat màxima de llocs escolars que s'especifiquen.
  
Segon
  
Modificar, si és procedent, simultàniament, l'autorització corresponent als altres nivells educatius dels centres, en els termes que s'assenyala en l'annex com a composició resultant de la resta del centre.
  
Així mateix, els centres podran continuar impartint els ensenyaments del sistema educatiu anterior a la LOGSE mentre no s'extingisquen, conformement al calendari vigent d'implantació de la nova ordenació del sistema educatiu.
  
Disposició addicional primera
  
El centres que no hagen aportat la relació de professors i titulacions respectives hauran de fer-ho davant la direcció territorial corresponent, que l'haurà d'aprovar després de l'informe previ de la Inspecció Educativa abans de l'inici de les activitats educatives corresponents.
  
Disposició addicional segona
  
Els centres hauran de complir el que s'establix en l'article 6 del Reial Decret 1.004/1991, de 14 de juny (BOE de 26.06.1991), i en el Decret 193/1988, de 12 de desembre (DOGV de 02.02.1989) del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 29 de juny de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: San Antonio
  
Titular: RR. Franciscanos
  
Domicili: plaça de Sant Antoni, 1
  
Localitat: Alacant
  
Província: Alacant
  
Codi: 11750221
  
Ensenyaments que s'autoritzen:
  
- Educació Especial (suport a la integració) per a 1 unitat, que inclouen un total de 15 llocs escolars.
  
Composició resultant de la resta del centre:
  
- 3 unitats d'Educació Infantil, II cicle, que inclouen un total 47 llocs escolars.
  
- 6 unitats d'Educació Primària, que inclouen un total de 139 llocs escolars.
  
Centre: San José Obrero
  
Titular: Bisbat d'Orihuela-Alacant
  
Domicili: c/ Puertas de Murcia, 78
  
Localitat: Orihuela-Raiguero Bonanza
  
Província: Alacant
  
Codi: 12900361
  
Ensenyaments que s'autoritzen:
  
- Educació Secundària Obligatòria per a 6 unitats, que inclouen un total de 168 llocs escolars.
  
- Cicles formatius de grau mitjà en:
  
- Fabricació a mida d'instal·lacions de fusteria i moble: 2 grups, que inclouen un total de 60 llocs escolars.
  
- Electromecànica de vehicles: 2 grups que inclouen un total de 60 llocs escolars
  
Composició resultant de la resta del centre:
  
- 6 unitats d'Educació Primària, que inclouen un total de 150 llocs escolars.
  
- 1 unitat d'Educació Especial (suport a la integració)
  
Centre: Academia de Peluquería Pelos
  
Nova denominació genèrica: centre autoritzat de Formació Profesional de grau mitjà i superior.
  
Titular: Francisco Mancheño Cózar
  
Antic domicili: av. Reina Victoria, 56
  
Nou domicili: Eduardo Dato, 13
  
Localitat: Elda
  
Província: Alacant
  
Codi: 60128522
  
Ensenyaments que s'autoritzen en el nou domicili del carrer Eduardo Dato, número 13:
  
- Cicles formatius de:
  
- Tècnic en Perruqueria: 2 grups, que inclouen un total de 40 llocs escolars, a impartir en doble torn (un curs amb 20 llocs escolars de matí i un curs de vesprada)
  
- Tècnic Superior en Estètica: 2 grups que inclouen un total de 40 llocs escolars, a impartir en doble torn (un curs amb 20 llocs escolars de matí i un curs de vesprada)
  
Centre: Fundación Ribera
  
Titular: Fundación Ribera
  
Domicili: plaça de l'Ajuntament, 3
  
Localitat: Banyeres de Mariola
  
Província: Alacant
  
Codi: 92848139
  
Ensenyaments que s'autoritzen:
  
- Educació Infantil, II cicle, per a 3 unitats, que inclouen un total de 75 llocs escolars, (procedents del canvi de domicili del centre d'Educació Infantil, també de la seua titularitat, codi 14381707, situat al carrer de l'Ermita, 2 de la mateixa localitat, per trasllat de les instal·lacions, la qual cosa comporta l'extinció del dit centre).
  
- Cicle Formatiu de Grau Mitjà de Tècnic en Gestió Administrativa per a 1 grup, que inclou un total de 20 llocs escolars.
  
Composició resultant de la resta del centre:
  
- 6 unitats d'Educació Primària, que inclouen un total de 150 llocs escolars.
  
4 unitats d'Educació Secundària Obligatòria, que inclouen un total de 120 llocs escolars.